CELEX: 62016TA0632
Language: el
Date: 2018-12-13 00:00:00
Title: Υπόθεση T-632/16: Απόφαση του Γενικού Δικαστηρίου της 13ης Δεκεμβρίου 2018 — Haeberlen κατά ENISA [Υπαλληλική υπόθεση — Αποδοχές — Ετήσια αναπροσαρμογή των αποδοχών και συντάξεων των υπαλλήλων και του λοιπού προσωπικού — Κανονισμοί (ΕΕ) 422/2014 και 423/2014 — Αναπροσαρμογές των μισθών και συντάξεων για τα έτη 2011 και 2012 — Υποχρέωση αιτιολογήσεως — Αναλογικότητα — Δικαιολογημένη εμπιστοσύνη — Κανόνες σχετικοί με τον κοινωνικό διάλογο]

4.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/46
            
         
      Απόφαση του Γενικού Δικαστηρίου της 13ης Δεκεμβρίου 2018 — Haeberlen κατά ENISA
      (Υπόθεση T-632/16) (1)
      
      ([Υπαλληλική υπόθεση - Αποδοχές - Ετήσια αναπροσαρμογή των αποδοχών και συντάξεων των υπαλλήλων και του λοιπού προσωπικού - Κανονισμοί (ΕΕ) 422/2014 και 423/2014 - Αναπροσαρμογές των μισθών και συντάξεων για τα έτη 2011 και 2012 - Υποχρέωση αιτιολογήσεως - Αναλογικότητα - Δικαιολογημένη εμπιστοσύνη - Κανόνες σχετικοί με τον κοινωνικό διάλογο])
      (2019/C 82/52)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Thomas Haeberlen (Swisttal, Γερμανία) (εκπρόσωποι: αρχικώς L. Levi και A. Tymen, στη συνέχεια L. Levi και τέλος L. Levi και C. Bernard-Glanz, δικηγόροι)
      
         Καθού-εναγόμενος: Οργανισμός της Ευρωπαϊκής Ένωσης για την Ασφάλεια Δικτύων και Πληροφοριών (εκπρόσωποι: A. Ryan, επικουρούμενος από τους D. Waelbroeck και A. Duron, δικηγόρους)
      
         Παρεμβαίνοντα υπέρ του καθού-εναγομένου: Ευρωπαϊκό Κοινοβούλιο (εκπρόσωποι: E. Taneva και M. Ecker) και Συμβούλιο της Ευρωπαϊκής Ένωσης (εκπρόσωποι: M. Bauer και R. Meyer)
      
         Αντικείμενο
      
      Αίτημα δυνάμει του άρθρου 270 ΣΛΕΕ με αντικείμενο, αφενός, την ακύρωση της αποφάσεως του ENISA της 21ης Οκτωβρίου 2015, με την οποία υποχρεώθηκε ο προσφεύγων-ενάγων να καταβάλει το ποσό των 3 133,19 ευρώ, κατόπιν της εφαρμογής επί των αποδοχών του της προσαρμογής 0 % για το έτος 2011, την οποία προέβλεψε ο κανονισμός (ΕΕ) 422/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την αναπροσαρμογή, από 1ης Ιουλίου 2011, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (ΕΕ 2014, L 129, σ. 5), και της προσαρμογής 0,8 % για το έτος 2012, την οποία προέβλεψε ο κανονισμός (ΕΕ) 423/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την αναπροσαρμογή, από 1ης Ιουλίου 2012, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (ΕΕ 2014, L 129, σ. 12), και, αφετέρου, την ικανοποίηση της ηθικής βλάβης την οποία ισχυρίζεται ότι υπέστη ο προσφεύγων-ενάγων λόγω της αποφάσεως αυτής.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Ο Thomas Haeberlen φέρει τα δικαστικά έξοδά του καθώς και τα έξοδα στα οποία υποβλήθηκε ο Οργανισμός της Ευρωπαϊκής Ένωσης για την Ασφάλεια Δικτύων και Πληροφοριών (ENISA).
               
            
                  3)
               
               
                  Το Συμβούλιο της Ευρωπαϊκής Ένωσης και το Ευρωπαϊκό Κοινοβούλιο φέρουν τα δικαστικά έξοδά τους.
               
            
         (1)  EE C 410 της 7.11.2016.